Frivaru 2013

Sicilia e cuntinenti
26 di frivaru
Roma: Lu muVumentu 5 stiddi di Peppi Grillu suprenni tutti cu n quartu dî voti â càmmira e ô sinatu. Lu Partitu Dimucraticu di Pierluiggi Bersani agghica n testa, ma nun havi li nùmmura pi cuvirnai sulu, e mancu cu li partiti dâ sò cualizzioni, a causa dâ ripartizzioni dî seggi ô sinatu. Lu partitu di Silviu Berlusconi agghica darreri la cualizzioni di Bersani.

24 di frivaru
Roma: Nti tutta l'Italia l'elizzioni pô rinnovu dû parramentu e dû sinatu sunu n cursu.

20 di frivaru
Catania: Ntâ nuttata ci fu na eruzzioni di l'Etna, visìbbili dâ costa Jonica, ma di na durata di na pocu di uri.

16 di frivaru
Sanremu: Lu cantanti Marcu Mengoni vinciu la 63esima edizzioni  dû festival dâ canzuni.

2 di frivaru
Reggiu Calàbbria: Nti n'upirazzioni di Polizzia fu arristatu nu espunenti piriculu dâ 'ndrànghita, lu boss Duminicu Liotta, ricircatu di lu 2010.

Munnu
15 di frivaru
Chelyabinsk: Nu mitiuriti di nu pisu stimatu di circa 10000 tunnillati cadìu ntê vicinanzi dâ granni cità russa di l'Urali, causannu danni e nu migghiaru di firuti causati dî vitra ca lu bottu dû mitirutiri fici rùmpiri. Quarchi ura doppu, n'àutru corpu cilesti, lastiroidi 2012 DA14, di circa 100000 tunnillati, e ca nun ci trasi nenti cû primu mitiuriti, passau a sulu 27'700 chilòmitri dâ supirfici dâ Terra.

11 di frivaru
Citati dû Vaticanu: Lu papa Binidittu XVI annunciau lu ritiru mutivànnulu cu na mancanza di forzi pi guidari la chiesia. L'ùrtumu papa ca rinunciau â sò funzioni prima di mòriri avìa statu ntô XIV sèculu.

6 di frivaru
Tunisi: Lu capu di l'uppusizzioni laica ô riggimi dû cuvernu di  Ennahda (Muvumentu dâ Rinascita), Chokri Belaid, fu ammazzatu â sciuta di sò casa. Manifestazzioni assai mpurtanti purtaru â dimissioni di diversi espunenti dâ custituenti, e a l'annunciu di nu cuvernu novu di unitati nazziunali.

2 di frivaru
Pariggi: L'assimblea nazziunali francisi appruvau lu primu articulu di la liggi supra lu matrimoniu secunnu cui si pònnu spusari du' pirsuni di sessu diversu o di lu stissu sessu.